Fredensborg slott

Fredensborg slott er et slott i stasjonsbyen Fredensborg på Nord-Sjælland i Danmark. Det er den danske kongefamiliens vår- og høstresidens, og er ofte brukt ved viktige statsbesøk og begivenheter i kongefamilien. Slottet er den residensen kongefamilien bruker mest.

Fredensborg slott ble tegnet og oppført av arkitekt J.C. Krieger under Frederik IV. Byggingen startet i 1719, og slottet ble innviet på kongens fødselsdag den 11. oktober 1722.

Senere er slottet bygget om og utvidet flere ganger av blant andre arkitektene Nicolai Eigtved, de Thurah og C.F. Harsdorff, samt Vargas Fredriksson.

Slottet med omgivelser ble fredet i 1918, fredningen omfatter åtte bygninger.Fredningssag / Fredensborg Slot, Slottet 001-015 og Skipperallé 006, Fredensborg fra Kulturstyrelsen (besøkt 15. august 2014)

I slottsparken er Nordmandsdalen med navn etter 60 norske (og 10 færøyske) statuer. Vind og vær slet hardt på statuene som derfor er flyttet innendørs i Kongernes Lapidarium i København, mens kopier ble stilt opp i stedet.Storlien, Barbro Tronhuus; Faltin, Annette: «Nordmandsdalen» i Store norske leksikon på snl.no. Hentet 9. januar 2026 fra  Forbildene for de norske statuene var små figurer som «postføreren» Jørgen Garnaas fra Hallingdalen skar ut i bein i 1740-årene. Han bodde da i Bergen, og underveis med post til og fra Østlandet ble han inspirert av de folketypene og bunadene han observerte langs ruten sin.Mona Pahle Bjerke, anmeldelse av utstilling av Garnaas' figurer, ''kunstavisen.no«Nordmandsdalen», ''kodebergen.no

 Referanser 

 Eksterne lenker 

 Kongehuset - Fredensborg
 Fredensborg slott og slottshage

Kategori:Slott i Danmark
Kategori:Fredete byggverk i Fredensborg